સલમાન ખાન સાથેની ફિલ્મ ‘કિક’ સફળ રહ્યા બાદ જેકલીન ફર્નાન્ડીઝે સફળતાનો ભરપૂર અાનંદ લીધો. ત્યારબાદ જેકલીનના ભાગમાં બીજી પણ ઘણી સારી ફિલ્મો અાવી. જેકલીન હવે ‘રિલોડ’ ફિલ્મના શૂટિંગમાં વ્યસ્ત છે. અા ફિલ્મ ૨૫ અોગસ્ટે રિલીઝ થશે, જોકે અા ફિલ્મનું નામ બદલાઈને હવે ‘અ જેન્ટલમેન’ થઈ ચૂક્યું છે. એક્શનથી ભરપૂર અા ફિલ્મના નિર્દેશક રાજ નિદિમોરુ અને કૃષ્ણ ડી.કે. છે. ‘કિક’ બાદ ફરી એક વાર જેકલીન સલમાન ખાન સાથે રેમો ડિસોઝાની ફિલ્મ કરી રહી છે. રેમોની અા ફિલ્મ ‘એબીસીડી’ સિરીઝની ત્રીજી ફિલ્મ છે, તેનું શૂટિંગ થોડા સમયમાં શરૂ થશેે. ‘એબીસીડી’ સિરીઝની બંને ફિલ્મો સફળ રહી હતી. હવે ‘એબીસીડી-૩’માં સલમાન અને જેકલીનની જોડી ફરી એક વાર જોવા મળશે.